
            Nr.23/90/2006
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege pentru aderarea României la Protocolul din 1997 privind amendarea Convenţiei internaţionale din 1973 pentru prevenirea poluării de către nave, aşa cum a fost modificată prin Protocolul din 1978 referitor la aceasta, adoptat prin Actul final al Conferinţei părţilor la MARPOL 73/78, la Londra la 26 septembrie 1997.



Prin obiectul de reglementare şi conţinutul său, proiectul de lege face parte din categoria legilor ordinare.
PREŞEDINTE,

Dan Ioan Popescu

                Nr.23/90/2006

RAPORT

asupra proiectului de Lege pentru aderarea României la Protocolul din 1997 privind amendarea Convenţiei internaţionale din 1973 pentru prevenirea poluării de către nave, aşa cum a fost modificată prin Protocolul din 1978 referitor la aceasta, adoptat prin Actul final al Conferinţei părţilor la MARPOL 73/78, la Londra la 26 septembrie 1997


În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru industrii şi servicii a fost sesizată cu nr.P.L.X 398 din 2 mai 2006, pentru avizare şi dezbatere în fond, în procedură de urgenţă, cu proiectul de Lege pentru aderarea României la Protocolul din 1997 privind amendarea Convenţiei internaţionale din 1973 pentru prevenirea poluării de către nave, aşa cum a fost modificată prin Protocolul din 1978 referitor la aceasta, adoptat prin Actul final al Conferinţei părţilor la MARPOL 73/78, la Londra la 26 septembrie 1997.



Proiectul de lege a fost emis pentru implementarea în legislaţia naţională a „Anexei VI – Reguli pentru prevenirea poluării atmosferei de către nave”, la Convenţia internaţională din 1973 pentru prevenirea poluării de  către nave, modificată prin Protocolul din 1978 (MARPOL 73/78).



Proiectul de lege a fost avizat favorabil de Consiliul Legislativ, cu nr.436 din 28 martie 2006.



Comisia pentru politică externă a avizat favorabil proiectul de lege, în forma prezentată de Guvern, cu nr.P.L.X 398 din 3 mai 2006.



Examinarea proiectului de lege a avut loc în şedinţa comisiei din data de 9 mai 2006.



La lucrări au participat 20 de deputaţi din totalul de 23 de deputaţi membri ai comisiei.



La dezbateri au participat specialişti din Ministerul Transporturilor, Construcţiilor şi Turismului sub conducerea domnului secretar de stat Septimiu Buzaşu.



În urma dezbaterilor, membrii comisiei au hotărât să avizeze favorabil proiectul de lege în forma prezentată de Guvern.



Ministerul Transporturilor, Construcţiilor şi Turismului a prezentat textul în limbile română şi engleză ale Protocolului din 1997 privind amendarea Convenţiei internaţionale din 1973 pentru prevenirea poluării de către nave, conform normelor de tehnică legislativă, anexat la prezentul raport.



Prin obiectul de reglementare şi conţinutul său, proiectul de lege face parte din categoria legilor ordinare.


În conformitate cu prevederile Constituţiei României, republicată, Camera decizională pentru acest proiect de lege este Senatul.
                  PREŞEDINTE,                                               SECRETAR,
                Dan Ioan Popescu                                            Aurelia Vasile
Expert,

Daniel Bădina

